Энди Кэрролл

**Эндрю Томас «Энди» Кэрролл** (; 1989 оны нэгдүгээр сарын 6-нд Гейтсхед хотод төрсөн) — Английн хөлбөмбөгчин бөгөөд «Вест Хэм Юнайтед» болон Английн шигшээн довтлогч юм.

## Замнал 
### Ньюкасл Юнайтед 
Кэрролл Английн зүүн хойд нутгийн Тайн ба Уир метрополитаны «Гейтсхед» хэмээх бага хотод төрж өссөн бөгөөд тэндхийн «Брайтон Авеню» хэмээх бага сургууль болон «Жозеф Свэний дунд сургуулийг» дүүргэжээ. Кэрролл 2006 оны арваннэгдүгээр сарын 2-нд «УЕФА цомын» тэмцээний Италийн Палермо, Ньюкасл Юнайтед багийн тоглолтонд Ньюкаслын гараанд сэлгээгээр гарч тоглон анхны гараагаа 18 нас хүрэх гэж байхдаа хийсэн байна. 

2007 оны нэгдүгээр сарын 17-нд «АХХ-ны цомын» тэмцээнд Бирмингем Сити багт 5-1 харьцаагаар талбай дээрээ хожигдсон тоглолтонд үндсэн цагийн сүүлийн 10 минутанд сэлгээгээр орж ирэн Английн цомын дарийн утааг үнэрлэсэн байх юм. Харин хоёрдугаар сарын 25-нд Премьер лигийн анхны тоглолтоо 87 дахь минутанд мөн адил сэлгээгээр талбай дээр гарч Уиган Атлетик багийн ахархан хугацаанд чамгүй сайн тоглолт үзүүлэн анхны гоолоо оруулах байсан ч хаалгач Жон Филан түүнд саад болсон гэдэг. 

2007 онд Кэрроллийг сайн тоглогч болох ирээдүй байгааг нь үнэлэн зүүн-хойд нутгийнхны хөлбөмбөгийн холбооноос жил бүр олгодог «Wor Jackie Milburn Trophy» шагналыг хүртээжээ. 

2007 оны зургаадугаар сарын 29-ний нөхөрсөг тоглолт, Кэрролл анхны гоолоо Италийн Ювентус багийн Жанлуижи Буффоны хаалганд оруулсан нь томоохон ирээдүй хүлээж байгааг харуулсан агшин байв.
### Престон Норт Энд 
2007 оны наймдугаар сарын 14-нд доод дивизийн Престон Норт Энд багтай гэрээ байгуулан зургаан сар хүчин зүтгэх болж «Лигийн цомын» тэмцээнд анх удаагаа оролцов. Лигийн АШТ-ний анхны гоолоо тухайн оны арваннэгдүгээр сарын 6-нд хийж байсан бол хоёр сарын өмнө тэрээр анхныхаа улаан хуудсаар торгуулсан байна. 
### Ньюкасл Юнайтед 
2008 оны нэгдүгээр сарын 1-нд Ньюкасл Юнайтедад эргэн ирж улирлыг нөөц суудалд суусаар өнгөрөөжээ. 2008-09 оны улиралын туршид Кэрролл 16 тоглолтонд оролцож 3 гоол оруулсан амжилтыг үзүүлэн багийн шилдэгүүд болох Майкл Оуэн, Марк Видука, Кевин Нолан, Дэмьен Дафф нартай мөр зэрэгцэн тоглосон ч *2009-10* оны улиралд баг нь доод дивизэд тоглохоор болсон юм. 

2009 оны гуравдугаар сарын 12-нд Кэрролл Ньюкаслтай байгуулсан гэрээгээ гурван жилээр 2013 оныг хүртэл сунгасан байна. 

2009-10 оны улирал, багийн дасгалжуулагч Крис Хьютоны удирдлаган дор нутаг нэгт Шола Амеобигийн хамт довтлогооны бүсэд Ньюкаслийн домог Алан Ширер, Жекки Милбурн, Энди Коул болон Малкольм Макдональд нарын өмсөж байсан 9 дугаарын өмсгөлтэйгөөр Кэрролл тун сайн тоглолтыг үзүүлэн улирлын туршид 19 гоол оруулсан амжилтаараа багийнхаа мэргэн бууч болсон юм. 

2010 оны наймдугаар сарын 22, Ньюкаслын Астон Вилла багтай хийсэн 2010-11 оны улирлын лигийн анхны тоглолтонд Кэрролл анхны «хэт-трикээ» хийсэн бөгөөд улирлын хоёрдахь тоглолтонд Вулверхэмптон Уондерерс багийн хаалганд тэнцээний гоолыг оруулсан юм. 

Хөлбөмбөгийн мэргэжилтнүүд түүний тоглолтын хэв маягийг Алан Ширер, Питер Крауч нарын тоглолтын хэв маягтай адилтган үздэг ажээ.

### Ливерпүүл 
2011 оны нэгдүгээр сарын 31-нд Ливерпүүл багт 35 сая фунтын гэрээгээр
ирж өмнөх довтлогч асан Фернандо Торресын ***9*** дугаарын өмсгөлийг зүүн тоглох болсон юм. Кэрролл 2011 оны гуравдугаар сарын 6-нд анхны гараагаа  3-1 харьцаагаар гайхамшигт ялалт байгуулсан Манчестер Юнайтед багийн эсрэг тоглолтонд сэлгээгээр хийсэн бол 4 сарын 11-нд анхны гоолоо 3-0 харьцаагаар Манчестер Сити багийг талбай дээрээ буулган авсан тоглолтонд оруулсан ажээ.

### Вест Хэм 
2012 оны наймдугаар сарын 30-нд «Вест Хэмд» зээлээр ирээд 2013 тавдугаар сарын 21-нд 15 сая фунтээр бүрэн элссэн.

## Амжилт 
 **Ньюкасл Юнайтед**
* Чемпионшипийн түрүү: 2009/10
 **Ливерпүүл**
* Лигийн цомын эзэн: 2012
;Хувийн
* Трофей Wor Jackie Milburn: 2007
* Лигийн АШТ-ий бэлгэдлийн баг (ПФА) 2009/10

## Лавлах холбоос 
## Гадны холбоос 
* Профайл болон мэдээллүүд - LiverBird.ru 
* Профайл - LFCHistory.net 
* Профайл - «Ньюкасл» 
* 

Ангилал:Английн шигшээ багийн хөлбөмбөгчин
Ангилал:Хөлбөмбөгийн довтлогч
Ангилал:Ньюкасл Юнайтед багийн тоглогч
Ангилал:Престон Норт Энд багийн тоглогч
Ангилал:Ливерпүүл багийн тоглогч
Ангилал:Вест Хэм Юнайтед багийн тоглогч
Ангилал:Англичууд
Ангилал:1989 онд төрсөн